Հունվարի 15-ին Ազգային ժողովում մեկնարկել է 6-րդ գումարման խորհրդարանի երրորդ նստաշրջանի առաջին քառօրյա նիստը: Օրակարգում ընդգրկված էր 26 հարց, այդ թվում` ՀՀ քրեական օրենսգրքում փոփոխություններ եւ լրացում կատարելու մասին, Սահմանադրական դատարանի մասին, «Ոստիկանության մասին» Հայաստանի Հանրապետության օրենքում լրացումներ եւ փոփոխություն կատարելու մասին նախագծերը։ Նիստի մեկնարկին Ազգային ժողովի նախագահ Արա Բաբլոյանը հայտարարել է, որ հունվարի 23-ին խորհրդարանական լսումներ կանցկացնեն թանկացումները եւ դրանց հետեւանքները մեղմելու օրակարգով։